

### **ข้อบังคับเทศบาลตำบลไม้เรียง**

### **ว่าด้วยจรรยาบรรณข้าราชการพ.ศ. 2562**

………………………………………………………

เทศบาลตำบลไม้เรียง อำเภอฉวาง จังหวัดนครศรีธรรมราช ให้ความสำคัญกับการต่อต้านการทุจริตคอร์รัปชั่น ตลอดจนสนับสนุนและส่งเสริมให้บุคลากรทุกระดับมีจิตสำนึกในการป้องกันการและต่อต้านการทุจริตคอร์รัปชั่นในทุกรูปแบบ เพื่อที่สร้างความโปร่งใสมีมาตรฐานในการปฏิบัติงานที่ชัดเจนและเป็นสากลเป็นเครื่องมือกำกับความประพฤติของบุคลากรทุกคน และเพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธาและไว้วางใจในการบริหารงานภาครัฐ

**ข้อ 1 ความซื่อสัตย์ และรับผิดชอบ**

* 1. ปฏิบัติหน้าที่ด้วยความซื่อสัตย์ สุจริต
  2. ใช้ทรัพยากรขององค์กรอย่างประหยัด และโปร่งใส เพื่อให้เกิดประโยชน์สูงสุดแก่ทาง

ราชการ

* 1. ปฏิบัติหน้าที่อย่างเต็มกำลังความรู้ ความสามารถ โดยคำนึงถึงประโยชน์ของทางราชการ

เป็นสำคัญ

* 1. รับผิดชอบต่อผลการกระทำของตนเอง และมุ่งมั่น แก้ไขเมื่อเกิดข้อผิดพลาด

**ข้อ 2 การมีจิตสำนึกมุ่งบริการและให้คำปรึกษา**

2.1 ให้บริการแก่ส่วนราชการ องค์กรปกครองส่วนท้องถิ่น และประชาชน อย่างเท่าเทียมกันด้วยความเต็มใจ

2.2 ให้คำปรึกษาแนะนำแก่องค์กรปกครองส่วนท้องถิ่นได้อย่างถูกต้อง รวดเร็ว และครบถ้วน

**ข้อ 3 การมุ่งผลสัมฤทธิ์ของงาน**

3.1 ปฏิบัติหน้าที่โดยมุ่งประสิทธิภาพ ประสิทธิผลของงาน เพื่อให้เกิดผลดีและเป็นประโยชน์ต่อส่วนรวม

3.2 ขยัน อุทิศตน และมุ่งมั่นให้การปฏิบัติหน้าที่ให้สำเร็จตามเป้าหมาย

3.3 ปฏิบัติหน้าที่ด้วยความสามัคคี มีน้ำใจ เพื่อให้บรรลุภารกิจของหน่วยงาน

3.4 พัฒนาตนเองอย่างต่อเนื่อง

**ข้อ 4 การปฏิบัติหน้าที่อย่างเป็นธรรม**

4.1 ตัดสินใจบนหลักการข้อเท็จจริง เหตุผล เพื่อความยุติธรรม

4.2 ไม่มีอคติในการปฏิบัติหน้าที่

**ข้อ 5 การดำรงชีวิตตามหลักเศรษฐกิจพอเพียง**

5.1 วางแผนการดำรงชีวิตอย่างมีเป้าหมาย พร้อมที่จะเผชิญต่อการเปลี่ยนแปลง

5.2 ใช้จ่ายอย่างคุ้มค่า มีเหตุผล และไม่ฟุ่มเฟือยเกินฐานะของตนเอง

5.3 ปฏิบัติตนตามหลักศาสนา รู้จักพึ่งตนเอง และลด ละ เลิกอบายมุข

ข้อ 6 ...

-2-

**ข้อ 6 การยึดมั่นและยืนหยัดในสิ่งที่ถูกต้อง**

6.1 ยึดมั่นในผลประโยชน์ส่วนรวมเหนือผลประโยชน์ส่วนตน

6.2 กล้าหาญ และยืนหยัดในสิ่งที่ถูกต้อง

6.3 ปฏิบัติตนตามหลักคุณธรรม จริยธรรม เพื่อเป็นแบบอย่างที่ดีแก่เพื่อนข้าราชการ

**ข้อ 7 ความโปร่งใส และสามารถตรวจสอบได้**

7.1 เปิดเผยข้อมูลข่าวสารภายในขอบเขตของกฎหมาย

7.2 พร้อมรับการตรวจสอบ และรับผิดชอบต่อผลของการตรวจสอบ

ให้ข้าราชการเทศบาลตำบลไม้เรียง ปฏิบัติตามจรรยาข้าราชการดังกล่าวข้างต้นอย่างเคร่งครัด การไม่ปฏิบัติตามจรรยาข้าราชการอันมิใช่ความผิดทางวินัยให้ผู้บังคับบัญชาตักเตือน และนำไปประกอบการพิจารณาแต่งตั้ง เลื่อนขั้นเงินเดือน หรือสั่งให้ข้าราชการผู้นั้นได้รับการพัฒนาตนเอง

อนึ่ง ให้ลูกจ้าง และพนักงานจ้างของเทศบาลตำบลไม้เรียง ถือปฏิบัติตามจรรยาข้าราชการเทศบาลตำบลไม้เรียงนี้ โดยอนุโลม

ทั้งนี้ ให้หน่วยงาน ผู้บังคับบัญชา และข้าราชการปฏิบัติตามแนวทางการดำเนินการตามประกาศเทศบาลตำบลไม้เรียง เรื่อง จรรยาข้าราชการเทศบาลตำบลไม้เรียง พ.ศ. 2557

ประกาศ ณ วันที่ 25 มิถุนายน พ.ศ. 2562

ชัยศรี มีพัฒน์

(นายชัยศรี มีพัฒน์)

นายกเทศมนตรีตำบลไม้เรียง